Referat+prosjektmøte+19.08.09

Assess 2010 møtereferat - Onsdag 19. aug 2009 -- 1. Opprop: alle er på plass og teknologien i orden ;-)  Deltakerne skriver sitt eget navn her: Svend Andreas, Audhild, Robin, Olav, Kjell, Geir, ab, Torunn 2. Status fra prosjektleder  • Hugo er med i prosjektet. Velkommen til han!   • Olav ordnet Wikispaces og Etherpad. Se på Dropbox etter hvert   • Fint om alle kan bruke bloggen, vårt ansikt utad..Interessante lenker mm kan legges inn i Wiki'en.   • Frist 1.september på å legge inn beskrivelse av sine piloter. (Anne oppretter pilotene etterpå, i Wiki'en   på egen pilot-side)  • Husk å registrere timer   • Hvem skal på prosjektseminar oppi Tromsø? Torunn og AB fra BI.  3. "Runde rundt bordet"  Alle gjøre en status på prosjektarbeidet på sin høyskole/eget arbeid i prosjektet (piloter mm) Olav : Har bidratt til wiki. Definere læringsutbytte som metode i oppdatering av egne fag.  Geir : Møter i lærergruppa, lage læringsutbytteformuleringer. Lest seg svett på Biggs og twitret om dette. Kjell : Faget Prosjektrettet systemarbeid - vil være kurset han skal jobbe med i tilknytning til prosjektet. Svend Andreas : Skrevet innlegg på bloggen, kom i kontakt med Fjørtoft. Motiverende. Her er lenken:   http:// gjemmesiden.blogspot.com/2009/06/sommerrefleksjoner.html Tenkt ut et opplegg for flervalgstest i piloten han skal kjøre. Skriver om Assess2010 på prosjektbloggen i nær framtid - har noen spørsmål. Har også lagt ut noe under Cases på Wiki'en (PHP) (   http://assess2010.wikispaces.com/Cases). Det er flott om alle kan gå inn og lese kritisk og se om dette er noe vi bør gjøre for alle fagene vi skal kjøre. Poenget er å få frem beskrivelse av nåværende opplegg og evt. endringer vi ser for oss ifbm ASSESS 2010-prosjektet. Robin : Selvvurdering og bruk av blogg - gjort seg noen tanker rundt bruk av studentblogger i forhold til tilbakemelding.Gi hverandre tilbakemelding underveis, student til student. Hvordan få noe sånt til å fungere? Skal prøve å få noe ut på Wiki'en så fort som mulig. Torunn (og Lars/Audhild): Jobbet mest på verktøysiden, skal velge LMS for BI (Moodle, it´s learning og  Blackboard). Sett på verktøy for vurdering og oppfølging i disse LMS-ene (lærerikt). Har også jobbet med arbeidskrav (administrative aspekter og effektivitet). Sett på mulig bruk av multiple choice. Audhild har hatt spesielt fokus for nettstudentenes behov med tanke på valg av ny læringsplattform for Bi Anne: Jobbet med pilot. Evaluere undervisningslogistikken og studentenes motivasjon. Er arbeidskravene en  tvangstrøye eller en gulrot? Ønsker å dele evalueringsopplegget med prosjektet. Planlegging av piloter i høst: 1) Organisasjonsatferd og 2) Finans og økonomistyring Olav: Våre piloter har det til felles med SAS-piloter at prosjektet må "lande" trygt Gjennomgang av referatet fra forrige møte. Alle bør gå inn i ordboka og hjelpe til med definisjoner, evt flere begreper vi må definere. Tips: BI har gjennomført Inspirasjonsdag for forelesere - med fokus på tilbakemelding og studentaktivisering. Se spesielt video med Margaret Price fra Oxford Brooks University på denne bloggen: http://www.binettstudier.no/inspirasjon/ 4. Nok en runde rundt bordet, men da med fokus på metoden. Fordel om alle har lest referat og innspill på metode slik at vi kommer et godt stykke videre i arbeidet med metoden. Ha klare tanker om oppstart av piloter Metoden: Vi har skissert verktøy som bør inngå i en verktøykasse, mens selve metoden ikke er helt klar enda. Må beskrive verktøy i wikien. Her må alle bidra fremover. Verktøykassen bør ha beskrivelser som hjelper læreren med å finne gode verktøy for å gjennomføre underveisvurdering i sitt fag. Vi må altså ta med pluss/minus og bruksområder for hvert verktøy. ** Verbene må ha fokus **, vi må altså koble verbene opp mot verktøykassen. For eksempel: Wiki kan brukes for å oppfylle verbene "evaluer". Blogg kan brukes for å oppfylle verbene "reflekter", "drøft". Olav: Vi må også huske at bloggaktiviteten skal vurderes (underveis). Hvordan skal vi gjøre det? Kanskje beskrive ulike måter å vurdere en blogg på? (peer-to-peer der studentene kommenterer hverandre, tilbakemelding i LMS-et, etc) Vi kunne hoppet over læringsmål (læringsutbytte) og utforming av eksamen, men vi trenger øving på å formulere LU (hvilke verb brukes?) Ha et felles case å diskutere, fremfor abstrakt metodediskusjon? Samle alle læringsutbytter for hver pilot i wikien. Da får vi konkretisert hvordan læringsutbyttene ser ut, og vi kan dele med hverandre. Vi tenkte litt høyt om definisjon på: læringsutbytte, mål, læringsmål, ... Kanskje bør vi redegjøre for hva vi mener i wikien (ordbok) ? Torunn og Anne prøver å formulere noe mer kjøtt på beinet på metoden med utgangspunkt i pilotene våre - alle kan fylle på etter hvert. Vi trenger eksemplene knyttet til teorien for å bygge ut metoden. 5. Ordet er fritt/Eventuelt-poster - Neste møte Statusmøte en gang per måned. AB kommer med to-tre forslag vi prøver å samle oss om. - Forslag: Kjøp bort reklamen for WikiSpaces. Blir mer fokus på innholdet da! 6. Oppsummering • Etherpad + Skype fungerte veldig bra, vi bør kjøre samme form for statusmøte en gang per måned. • Vi må helst kjøre felles evaluering i alle pilotene. • Egen wikiside: Vi må føre logg for pilotene våre, beskrivelse av hva vi gjør underveis. Vi må ta vare på prosessen, ikke bare sluttresultatet!